
“Vision di Gabinete Wever-Croes ta pa crea mas inclusion 
creando mas posibilidad pa tur ciudadano" 














En conexion cu Dia Internacional di Personan cu Capacidad 
Limita, Prome Minister Sefiora Evelyn Wever-Croes tawata 
tin e grato honor di ricibi muchanan di Fundacion Sea Bunita 
Sea bo Mes diabierna 3 di december atardi. Un atardi hopi 
ameno na unda nos muchanan special a keda hopi contento 
cu e atencion cu nan a ricibi. 





er! 


Pa Gabinete Wever-Croes inclusion tin prioridad. Vision di 
Gabinete Wever-Croes ta pa crea mas inclusion creando mas 
posibilidad pa tur ciudadano, sea cu of sin limitacion. Esaki ta 
un paso hopi importante den e direccion pa brinda un miho 
calidad di bida na esnan mas vulnerable den nos comunidad. 





Prome Minister a expresa su gratitud na tur esnan cu ta 
haci e trabou grandi y bunita di yuda nos ciudadanonan cu 
limitacionnan. Gobierno ta solamente un vehiculo cu mester 
facilita pa e trabou aki wordo haci cu menos limitacion, desafio 
y reto. 


Na e ocacion tambe, e muchanan a canta ‘Happy Birthday’ pa 
Prome Minister kende ta cumpli afia den fin di siman aki. 


“Hunto nos ta mehora calidad di bida di tur esnan cu limitacion, 
cu e meta: inclusion. Pa laga ningun hende atras”, Prome 
Minister Evelyn Wever-Croes a enfatisa. 

MINISTER Ursell Arends 





Integridad, Naturalesa, Transporte y Asuntonan di Adulto Mayor 








POTENCIALNAN DI SECTOR MARITIMO 
COMO PILAR ECONOMICO NOBO PA ARUBA 


Esfuerzonan pa expande e sector maritimo como pilar 
economico nobo pa Aruba ta sigui 











1 | 





Diamars 30 di November 2021, Minister Ursell Arends a ricibi 
bishita di representantenan di Dammers Group hunto cu 
director di Directie Scheepvaart, sr. Donata, den cuadro di 
identifica e potencial maritimo como pilar economico nobo pa 
Aruba. 


Dammers Group ta un compania cu ya tin mas di 50 afia 
ofreciendo servicionan di transporte maritimo cu hopi 
conocemento y experticio. Den un combersacion hopi 
interesante e represtantenan di Dammers Group sr. Robert 
van Heulen y sr. Peter Govers a duna splicacion amplio tanto 
di e situacion actual den e sector maritimo den Caribe y 
mundialmente como tambe e potencialnan den e sector pa 
locual ta trata e ancramento y otro servicionan den nos awanan 
teritorial. 


Na nivel internacional ta conoci cu 80% pa 90% di economia 
ta posibel pa medio di of riba lama. Den e sector maritimo 


tin hopi actividad cu por crea un “spin off effect' directo pa 
nos economia. Mirando e situacion cu nos a conoce den e 
pandemia, dependiendo solamente di turismo, a crea mas 
cu nunca e necesidad pa amplia nos vision y sondea otro 
posibilidadnan y activa potencialnan exsistente. 


Minister Arends un biaha mas a confirma e compromiso di 
Gobierno di Aruba, como tambe bou di su Ministerio pa reactiva 
potencialnan economico maritimo, semper den balanse cu 
proteccion di naturalesa y medio ambiente. Pa logra esaki 
tin trabaonan pa wordo haci di parti di Gobierno pa asina por 
posiciona Aruba como un partner strategico internacional. 


“Aruba ta bendiciona cu su posicion geologico strategico y cu 
awanan cu por ta fuente di prosperidad economico pa nos Pais. 
Cu un strategia y maneho inteligente nos por logra beneficia di 
maximo potencial”. 


3.dec. 2021 


Dia di Bandera di 

MINISTER Xiomara Maduro 


Finansa y Cultura 


"MARIA PITA-DIJKHOFF TA CUMPLI 
30 ANA DI SERVICIO PUBLICO LEAL NA 
PAIS ARUBA" 














— 


















Den nomber di Gobierno di Aruba, Minister di Finansa v Cultura 
Sra. mr. Xiomara Maduro a presenta na sra. Maria Pita-Dijkhoff 
e decreto gubernamental pa conmemora cu dia 1 di december 
ela cumpli 30 afia di servicio publico leal na Pais Aruba. E acto 
aki a conta tambe cu presencia tambe ex-Minister di Asuntonan 
Economico Sr. Nilo Swaen y e actual Minister di Asuntonan 
Economico mr. Geoffrey Wever. 


Sra. Maria Pita-Dijkhoff ta director di Departamento di 
Asuntonan Economico y a traha cu e dos ex ministernan di 
Asuntonan Economico Sr. Swaen y Sra. Maduro y desde e 
Gabinete Wever-Croes Il cu Minister Wever. Tabata un ocasion 
hopi ameno hunto cu su esposo Sr. Dijkhoff y su ruman muher, 
Sra. Maria Pita-Dijkhoff a comparti su experencia y retonan di 
trabao. Masha danki y pabien Maria. 

Durante e Conferencia 35 Aña Status Aparte-Aruba Ta Di Nos Tur: 
Ralph Richardson ex-mandatario di Sint Maarten: 


DESPUES DI 35 AÑA ARUBA A DEMOSTRA 
SA DI E MANTENE E POSICION AUTONOMO 


Durante e ‘Conferencia 35 aña Status Aparte - Aruba Ta di 
Nos Tur’, Gobierno di Aruba a ricibi tambe un bunita mensahe 
di Sr. Ralph Richardson, ex-mandatario di Sint Maarten. Sr. 
Richardson tambe ta un gran amigo di Pais Aruba y semper a 
sostene e pueblo arubano den e lucha pa nos Status Aparte. 











Den su mensahe e ex-mandatario di Sint Maarten a manda 
palabra di felicitacion pa e pueblo di Aruba cu e conmemoracion 
di 35 aña di Status Aparte. Ela trece dilanti Aruba a hiba un 
lucha pa yega na su autonomia. Despues di 35 aña Aruba 
a demostra di sa con ta mantene su autonomia na un forma 
profesional. Aruba ta awe schouder cu schouder cu paisnan 
grandi di mundo pasobra Aruba a haci bon uso di su autonomia. 
Aruba a haya un bon preparacion di su Status Aparte door di e 
Conferencianan cu tabatin. E Conferencia di Mesa Rondo na 


1983 tabata esun principal, durante cual a dicidi cu Aruba ta y Aruba tambe a haya ayudo di otro paisnan den Reino. Sr. 


haya su Status Aparte dia 1 di januari 1986. Aruba a prepara Richardson a trece dilanti di ta orguyoso di por a participa den 
pa su Status Aparte conhuntamente cu su pueblo, sector priva e preparacion di Pais Aruba su Status Aparte. 








Durante e Conferencia 35 Ana Status Aparte - Aruba Ta Di Nos Tur: 
Robby Beukenboom ex-mandatario di Boneiro: 





E UNICO MANERA PA ARUBA SURPASA 
E RETONAN TA DOOR DI UNION DI E 
JSO 


ARUBIANONAN OR 


PAI 














Durante e 'Conferencia 35 aña Status Aparte - Aruba Ta di Nos 
Tur’, Gobierno di Aruba a ricibi tambe un bunita mensahe di Sr. 
Robby Beukenboom, ex-mandatario di Boneiro. 

Den su mensahe e ex-mandatario di Boneiro a expresa 
palabra di felicitacion pa tur arubiano pa e 35 aña di Status 
Aparte. Sr. Beukenboom a bisa cu autonomia y gobernacion 
propio ta algo sagrado. E ex-mandatario a trece dilanti cu Pais 
Aruba a pasa den hopi retonan ultimo 35 aña, cual no tabata 
facil pa e pueblo Arubano, manera entre otro ceramento di a 
refineria, CAFT, pandemia, COHO y Landspakket. “E unico 
manera cu Aruba por a surpasa e retonan aki ta door di union 
di arubianonan cu ta orguyoso di nan Pais y hunto boso tur lo 
por logra esaki’, tabata palabranan di Sr. Robby Beukenboom, 
un gran amigo di Pais Aruba. 





Durante Homenahe na Jossy Brokke Jr. pa su 65 ana carera artistico 


MINISTER XIOMARA MADURO A 
ENTREGA JOSSY BROKKE JR. E PROME 
‘PREMIO CRIOYO DI ORO” 


Un Premio di ‘Fundacion Go Cultura’ cu lo wordo entrega na un 
artista tur ana 


U 


Diaranson Fundacion Go Cultura a organisa un bunita anochi 
cultural brindando tributo musical na un tremendo artista y 
baluarte, sr. Jossv Adriaan Brokke Jr. den Cas di Cultura. 
Minister di Cultura Xiomara Maduro tabata presente pa 
experencia e bunita homenahe aki y a dirigi palabra na tur 
presente. 


Minister Xiomara Maduro a expresa cu 'Fundacion Go Cultura' 
a reconoce nos cultura y nos viunan di tera, manera Jossy mes 
ta canta den e cancion ‘Pais’. E mandatario a conta un poco di 
Jossy como persona y su carera artistico. 


Jossy su carera musical a cuminsa ora e tabatin apenas 9 
aña. Su prome presentacion tabata cu e cantica * La cama de 
piedra' den e popular programa ‘Buscando talento artistico' di 
Addison Croes, den feliz memoria. Den añanan 60 y 70, Jossy 
a representa nos pais na masha hopi festival internacional y a 
sali ganador absoluto den mayoria. 

Ora cu Jossy a gana e ‘Festival Voz di Oro', Ruben Garcia a 
dune a apodo di ‘E Voz di Oro’ di Aruba. Jossy a participa entre 
otro na e ‘Festival di Papiamento' cu su prome composicion 
original cu e so a compone, cu e cancion ' Maria, mi mama", 
na final di decada 60 cual tambe ela sali e ganador absoluto. 





Jossy a forma parti di e grupo 'Los Casinos' y 'Los Caciques'. 
Na aña 1967 Jossy a haci su prome grabacion cu a tuma luga 
na TeleAruba. Despues ela graba su prome disco 45, cu a 
wordo financia pa su amigo Sr. Camilo Alejandro Muyale y a 
logra bende un cantidad di 5 mil disco, cu tabata hopi pa e 
tempo ey. Jossy tabata graba cu e grupo 'The strangers' y su 
disconan tabata popular tanto na Aruba, Corsou y Boneiro. 


Su prome LP ela graba na aña 1980 na Volendam na Hulanda. 
Na aña 1996, ela graba un disco compacto 'Cancionnan di mi 
bida', cu a refleha e trayectoria di su carera artistico. Na aña 
2009, Jossy a produci un dobbel CD cu cancionnan sumamente 
bunita. Durante Jossy su celebracion di 50 aña den farandula, 
ela produci un otro disco compacto cu 14 cancion. 

Jossy a participa tambe na hopi festival internacionalmente, 
e 'Festival Internacional de la Cancion', cu a tuma luga na 
Acapulco, Mexico y tambe a representa nos Pais na varios 
otro festival internacional manera na Puerto Rico, Venezuela, 
Colombia, Nicaragua y Costa Rica. Jossy ta un tremendo 
embahador di nos Pais Aruba. Jossy tabata e cantante invita 
na ceremonianan cerca Gobernador pa presenta dilanti Su 
Mahestad La Reina Juliana y su yiunan na Aruba y Corsou. 


Den decada 80 e pareha a biba na Hulanda y Alemania y 
durante e temporada aki Jossy a fungi como embahador 
musical y cultural di nos Pais, cantando na varios Pais y 
promoviendo nos Pais. Tambe ela participa na varios beurs 
grandi di Turismo na Europa. Na principio di decada 90, 


Jossy hunto cu su casa Sandra a regresa Aruba y durante di 
e temporada aki Jossy tabata conoci pa su ‘Talkshow Nos cu 
Nos’ y su programa musical ‘Jossy ta presenta’. 


Jossy ta un artista completo, cantante, compositor, productor, 
presentado di television, organisado y productor di hopi 
evento y empresario creativo. Jossy a duna hopi otro artista 
oportunidad y tarima pa asina nan por a expone nan talento. 


Minister Xiomara Maduro a trece dilanti cu Jossy a composita 
tambe varios cancion na Papiamento, Spafio y na Ingles. Un di 
e hopi composicion cu a bira hopi popular ta e cancion ‘Pais’, 
un cancion cu e mandatario mes ta gusta masha hopi mes. 
Durante e Conferencia 35 afia Status Aparte — Aruba Ta Di 
Nos Tur, cu Gobierno di Aruba a organisa siman pasa, a pone 
‘gemoed’ di hopi hende vena y lagrimanan di wowo a cay, ora 
cu na final di e Conferencia aki, Edjean y Jossy a presenta 
como sorpresa, acompaña pa e musico Kris Kross. Un cancion 
cu ta toca curason di tur cu a presencia of sigui e Conferencia 
aki. 


E mandatario a sigui bisa cu ‘Pais Aruba ta rico na cultura y 
arte. Cultura bo tin cu bib'e. Nos mester ta orguyoso di nos 
Pais Aruba, di nos cultura y di nos hendenan. Pa e motibo aki 
Gobierno di Aruba ta sostene e iniciativa y ta gradici Fundacion 
Go Cultura’ pa organisa e homenahe 'T'ami ta Jossy, na 
ocasion di celebracion di su 65 aña carera artistico". Minister 
di Cultura Xiomara Maduro den nomber di Gobierno di Aruba a 
gradici Jossy Brokke Jr. pa tur e aporte cu ela duna na cultura 
di nos Pais Aruba. E dignatario a continua bisando ‘Danki na 
su forsa creativo y habilidad di compone composicionnan den 
nos idioma cu ta toca nos profundamente. Un danki special 
pa yuda nos sostene, comparti, promove y balora nos cultura. 
Nos ta aprecia ora un yiu di tera cu a entrega tur su amor, alma 
y curason pa inspira, motiva nos hendenan y uni nos pueblo.’ 


Tabata un honor pa Minister di Cultura, den nomber di 
Fundacion Go Cultura, den aliansa cu Gobierno di Aruba y 
den nomber di henter pueblo di Aruba cu ta stima Jossy, pa 
entrega Jossy Brokke Jr. e prome ‘Premio Criovo di Oro’, un 
Premio di Fundacion Go Cultura cu lo wordo entrega na un 
artista tur afia. 


E Premio aki ta como merito na Jossy pa su excelencia, pa su 
calidad humano y pa su entrega di 65 afia cantando pa nos 
pueblo y hibando nos cultura internacionalmente. ‘Un premio 
merecedor di ta den man di e crioyo Arubano, cu tin e voz y e 
curason di oro cu ta bati pa su Pais. Masha Pabien na ‘E Voz 
di Oro’ di Aruba!’ asina Minister di Cultura Xiomara Maduro a 
termina su discurso prome cu e entrega Jossy Brokke Jr., e 
prome ‘Premio Crioyo di Oro’. 

Minister di Finansa y Cultura Xiomara Maduro dialuna awor 
ta invitado den e programa 
‘Entrevista di Dia” na Radio Hits100 FM 


LO ELABORA RIBA TOPICONAN 
IMPORTANTE DI NOS FINANSA PUBLICO 


Dialuna dia 6 di december proximo pa 7.15 di mainta Minister 
di Finansa y Cultura lo ta invitado den e programa “Entrevista 
di Dia" na Radio Hits 100 cerca Aldrich Croes. 





Durante e entrevista aki lo elabora riba e siguiente topiconan 
di nos Finansa Publico manera e Cambio Presupuesto 2021 
(Najaarsnota 2021). Tambe e mandatario lo amplia riba e 
conseho di CAFT riba e Presupuesto, e Uitvoeringsrapportage 
URK 3 y e comentarionan di CAFT riba e Uitvoeringsrapportage 
URK 3. 


Ademas e dignatario lo duna informacion tocante Presupuesto 
2022. Minister Xiomara Maduro lo splica tambe riba e discusion 
cu tin ultimamente pa locual ta e Vacaturanan di 8 miyon den 
Presupuesto 2021. 


Sintonisa Radio Hist100, “Entrevista di Dia” dialuna awor 7.15 
di mainta pa scucha splicacion di Minister di Finansa y Cultura 
tocante topiconan importante di nos Finansa Publico. 











BISTA RIBA 
Finansa Publico 


RECORTE 12,6% SECTOR PUBLICO 


Equivalent 
Niet 


Inkorting | afgerond | Afgerond 
Maandbezoldiging 5.000% 
Vakantie-uitkering 4.167% 
Reparatietoeslag 1.688% 





Najaarstoeslag 1.688% 

Museo Arqueologico Nacional Aruba: 


EXPOSICION "FISSURES"/ RUPTURANAN DI 
BELINDA DE VEER 











ta ser presenta cu sosten di Prins Bernhard Cultuurfonds 
Caribe y Museo Arqueologico Nacional Aruba (MANA). E 
obranan sorprendente aki a ser crea den ultimo tres aña y tin 
un mensahe profundo di e confrontacion di e ser humano cu e 
cuestion di bida y morto cu ta concerni nos tur. E exposicion ta 
mustra con bida tin su rupturanan y con pasahero tur cos ta... 


E exposicion di Belinda ta cuadra cu e proyecto “Manteniendo 
Herencia Bibo den Tempo” cu MANA ta desaroyando cu sosten 
di UNOCA. E proyecto ta enfoca riba e experiencia humano 
y su rastronan na Aruba, cu, entre otro e famia Ecury, nan 
monumentonan y nos antepasadonan, a laga. 


“Fissures” ta un oportunidad pa reflexiona riba confrontacionnan 
fuerte den bida cu nos tur ta enfrenta na un momento of otro. Pa 
e artista Belinda de Veer e obranan aki a facilita su purificacion 
emocional na ocacionnan cu bida a present'e retonan grandi. 


Ss 


we Led A, 


E ale a 






d Lijk ás a promise, SO WO 4 





Pa publico e exposicion aki ta un oportunidad pa reflexiona y 
aprecia cada momento cu bida ta ofrece. Sigur awor cu nos ta 
biba den un epoca unda nos a ser confronta diariamente cu e 
efectonan na nivel global di e pandemia. 


“Fissures” na MANA lo ta habri for di 9:00'or di mainta - 4:30 di 
atardi for di dialuna dia 6 di december 2021 te diabierna dia 1 
di april 2022 den siman. 

Pa mas informacion tocante actividadnan pa publico por sigui 
nos pagina di Facebook Museo Arqueologico Nacional Aruba 
y National Archaeological Museum Aruba. 

MINISTER Dangui Oduber 


Turismo y Salubridad Publico 


AEROPUERTO TA IMPLEMENTA ALGUN 
REGLA PA FACILITA E FLUHO DI PASAHERO 
DEN HIGH SEASON 


Minister di Turismo Sr. Dangui Oduber ta informa comunidad 
cu tin algun cambio na aeropuerto na momento di bay check- 
in pa un vuelo. Ta asina cu desde 1 di december te cu 12 di 
maart 2022 aeropuerto ta implementando algun regla nobo pa 
e temporada di high season cu ta uno hopi druk na aeropuerto. 
E regla nan aki ta pa regula e fluho di pasahero den e sala di 
salida di Estados Unidos, e ta yama “Passenger Flow Control”. 




















Comunidad mester paga tino cu aeropuerto lo tin orarionan 
nobo cu un pasahero lo por drenta e sala di salida pa check-in 
pa su vuelo, esaki ta mara na e orario cu bo vuelo ta sali. E 
regla aki ta mastanto pa e turista cu ta bay aeropuerto mas di 
3 ora prome cu nan vuelo. 





Ta bay tin 3 diferente codico den color cu un pasahero lo bay 
haya dependiendo na e orario cu su vuelo ta sali. E systema di 
color aki ta solamente pa e turistanan y no ta conta pa localnan 
cu ta biahando pa Estados Unidos. 


Di e manera aki Minister Dangui Oduber conhuntamente cu AAA 
ta keda traha na mehora e experencia cu nos bishitantenan ta 
sinti na momento di bandona nos isla. Esaki lo bay yuda pa e 
bishitantenan aki bolbe bek na nos dushi isla. 














ARUBA AIRPORT | 






Yos 






Departure Time 
Check-in Entry 


Between 10:00 -1500 

Minister Dangui Oduber: 


HUNTO CU NOS EMBAHADORNAN TURISTICO 
NA AHATA “EXELLENCE AWARDS” 








Minister di Tursismo Y Salud Publico Sr. Dangui Oduber hunto 
cu colega Minister di Labor Sr. Glenbert Croes tabata presente 
na AHATA su “Excellence Awards 2021”. E bunita ceremonia 
anual a tuma lugar diahuebs den e ballroom di Hyatt Regency 
Aruba resort. Den e ceremonia aki ta honra e personanan cu ta 
sobresali den servicio den e sector turistico. E sector turistico 
ta sostene 88% di e economia (GDP) di Aruba. 





Despues cu Aruba a conoce un caida drastico den turismo door 
di e pandemia. Awor den e fase di recuperacion di nos turismo, 
servicio ta un parti esencial y esaki no por ta posibel sin nos 
embahadornan di turismo. E elemento di suma importancia pa 
e bienestar di nos economia ta e nivel di servicio personal cu 
nosta brinda na e turista. Pesey e premio di AHATA's Excellence 
Awards ta di sumo importancia, según e mandatario. 








Tabata tin 38 nominada y mester bisa cu tur tabata un ganador 
ariba nan mes, mirando cu nan ta wordo escohi for di mas di 
10,000 empleado den e sector aki. 


Minister Dangui Oduber ta manda palabranan di felicitacion 
y aprecio na tur e nominadonan y e ganadornan. Cada un 
di bosonan ta contrubui grandemente cu e sector turistico, 
brindando servicionan di calidad na nos bishitantenan. 


Den nomber di país Aruba e mandatario a felicita AHATA su 
team pa haci e evento aki uno exitoso. Tambe danki na Hyatt 
hotel pa haci nan ballroom disponibel, na Tropical Bottling 
Company, De Palm Tours, Gianni's Group y CMB pa nan 
contribucion haci na Turismo. 

Awe 3 di December ta un dia special rond mundo, awe ta dia 
Internacional di Personanan cu Capacidad Limita. Den cuadro 
di e dia special aki Minister di Husticia y Asuntonan Social 
Sr. Rocco Tjon a bishita asociacion Sonrisa awe mainta, cual 
ta un asociacion di mayor, famia y amigo di personanan cu 
limitacion mental, pa asina wak con nan ta celebra e dia aki 
como tambe duna un man na prepara algun regalitos pa dia di 
Sinterklaas. 


E tema cu Nacionnan Uni a scoge como enfoke pa afia 2021 
ta “Liderazgo y participacion di personanan cu desabilidad, na 
caminda pa un mundo post-covid-19 cu ta brinda inclusion, 
accesibilidad y cu ta sostenibel". Y esaki ta loke cu Ministerio 





di Husticia di Asuntonan Social tambe ta boga p'e. 


Sonrisa ta un asociacion di mayornan cu a base di 
recaudacionnan di fondo a logra hafia tereno y traha e edificio 
cu nan ta aden actualmente. Cu afia nan a bini hunto pa crea un 
centro di traimerdia pa nan yiunan. Mas despues a logra traha 
un plan di proyecto pa asina por haya subsidio di gobierno 
pa por cumpli cu e gastonan basico di e centro. Esaki a logra 
haya ayudo di parti di gobierno den forma di profesionalnan 
di traimerdia pa asina ofrece e clientenan un programa cu 
contenido riba nan nivel, despues di scol. Sonrisa ta ofrece 
actividadnan social recreativo na tur su miembronan, y ta traha 
cu personanan di diferente edad. 

Continuacion A BISHITA ASOCIACION SONRISA RIBA DIA INTERNACIONAL... 


Sonrisa, tambe ta prepara nan clientenan pa un trabou, pues cu 
afias Sonrisa a logra expande y a bin cu e proyecto “Trampolin 
pa Trabou' cual ta un cafe situa na e centro di Sonrisa. E 
clientenan cu a "gradua” di e programa di Sonrisa ta traha den 
e cushina di Trampolin, caminda nan mes ta traha cuminda 
pa e traimerdia y otro centronan. E Mandatario a keda hopi 
impresiona cu tur e trabou y servicionan cu asociacion Sonrisa 
ta ofrece na e comunidad di personanan cu capacidad limita y 
ta aplaudi e directiva esta; Sra. Marien Lacle "Centrumhoofd" 
di traimerdia Sonrisa como tambe Sra. Angelique Perez kende 
ta coordinadora di Sonrisa, Trampolin pa Trabou y Ambiente 
Nobo y henter e ekipo di Sonrisa pa e bunita trabou cu nan ta 
eherce cu hopi pasion pa nos hendenan. 




























Por ultimo Minister Tjon, a expresa cu Ministerio di Husticia y 
Asuntonan Social tambe ta uni su mes na e dia aki di reflexion 
y conscientisacion y ta pidi sosten di henter comunidad pa 
inclusion y solidaridad. 























Piscatronine 4 

Departamento di Salud Publico: 
'SHELF-LIFE' DI E VACUNA DI PFIZER A 


WORDO EXTENDI 








Pa ser exacto 10 di september 2021 e compania Biontech/ 
Pfizer productor di e vacuna Comirnaty (conoci como vacuna 
di Pfizer) a informa cu e 'shelf- life' di e frasconan di vacuna 
di Pfizer cu ta conserva entre -90*C y -60*C a wordo extendi 
cu 3 luna mas. Esaki ta significa cu e vacunanan cu a wordo 
produci pero no a wordo habri ainda y cu ta diepvriez bou di 
dicho temperatura no a vence of caduca segun e fecha indica 
anteriormente riba e label, pero cu e 'expiration date' ta extende 
cu 3 luna mas. 


DVG na e momento aki tin vacuna cu segun prome indicacion 
lo mester a vence of caduca na november 2021, pero manera 
a wordo indica pa Biontech/Pfizer e 'shelf- life' di e vacunanan 
a wordo extendi pa cual motibo DVG tin e autorisacion pa sigui 
uza e 'batch' di vacunanan bou lot nr FF2834 pa 3 luna mas te 
cu 28 di februari 2022. 


Na cuidadanonan cu recientemente a vacuna y a tuma nota cu 
nan label di vacunacion ricibi riba nan carchi di vacunacion ta 
indica un 'expiration date' cu a pasa caba. DVG pa medio di e 
comunicado aki ta trece aclariacion riba e topico di 'expiration 
date' y alavez informa esnan cu den e dianan aki lo bay ricibi 
vacuna cu nan por ta trankilo. No ta asina cu nan a vacuna 
pornada ni tampoco cu e vacuna ricibi no ta duna proteccion 
suficiente y mucho menos haci e persona malo. 





Den e dianan cu ta sigui DVG lo ta ricibiendo e labelnan cu 
e 'expiration date' nobo y lo informa tur persona cu a ricibi 
vacuna for di e batch cu lot nr FF2834 pa pasa DVG pa rici 
e label cu ‘expiration date’ nobo riba nan carchi di vacunacion. 











BIOTECH Quer 


September 2021 


-life update for 


COMIRNATY*, COVID-19 mRNA Vaccine (nucle 


We would se to informi you that on 10 September 2021 a new she Me at ultra Low- 
Temperature storage conditions has been approved in the European Union (EU) for COMIRNATY 


The Product information has been updated with the new she Me for the frozen vial, that has 
been extended fom 6 months to months. The storage conditions remain unchanged ( 90°C 
16400 


Within the 9 month shell äte, unopened vals may be stored and transported at -25 "C to -15 "C for 
angle period of up o 2 weeks and can be returned to -90°C to -60°C 


This month extension applies to vals manufactured after thi approval date. 


in addition, this 3-month extension may be applied retroactively to vials manufactured prior to 
this approval Carton with an esiry dat of June 2021 through March 2022 printed on the label 
may remain in use for 3 months beyond the printed date, as long as approved storage conditions 
between -30 `C to -60 "C have been maintained. Updated expiry dates are shown below. 


Printed Date 
June 2021 3 September 2021 
juy 2021 > October202i 
‘August 2021 È november 2021 
221 > December 2021 
October2021 > January 2022 
November 2021 > February 2022 
December 2021 > March2022 
Jawayxul > Aprl2022 
Fein => wm 
March 2022 > wenn 


Al wals wa an expiry date beyond March 2022 wil already reflect the 9 months shall, 


ese note tnat an of e supplementary information on COMIRNATY impaced [y] 
by this change being updated according 






f you have any questions, please refer to the current approved Product 
information for COMIRNATY at we comunatyglobal com 


A D 
Mare vest ain man 

Departamento di Salud Publico: 
UPDATE 3 DI DECEMBER 2021 


Segun resumen di awe 16 persona a recupera y un total di 
22 caso nobo di COVID-19 a keda registra di cual 4 ta no- 
residente. E cifranan aki ta representa un ‘Positivity rate’ bou 
di nos residentenan di 13%. 

E cantidad di casonan activo di COVID-19 pa awe ta 194 y 
cantidad di fayecidonan relaciona cu COVID-19 ta 174. Datos 
ta ilustra casonan nobo di COVID cu un average semanal di 


18 caso pa dia y un averahe di ‘positivity rate' semanal di 11% 
pa dia. 


Actualmente na Aruba tin 6 persona interna debi na COVID 
di cual den ICU tin 4 persona y riba piso general tin 2. Na 
Colombia tin actualmente 9 persona den ICU y 3 riba piso 
general. 

















RESIDENTE NO-RESIDENTE 
22 18 4 
Activo 194 150 44 
16046 14496 1550 
16414 14816 1598 
174 170 4 
83694 - - 
6 E & 
icu 13 » s 
A KED, 
CUNA 
AN D 





Bebe mas cu ta posibel! 


Awa ta yuda elimina e toxinanan y ta hidrata e organonan pa 
mantene nan sano. Sigura bo mes cu tur e integrantenan di bo 
famia bebe minimo seis glas di awa pa dia. Pa logra esaki, bo 
por inclui un glas di awa cu cada cuminda, incluyendo ora bo 
come cualkier ‘snack’ nutritivo. Evita e consumo di bebidanan 
cu sucu, ya cu esakinan ta dañino pa bo salud y ta debilita bo 
organismo. Pa combati COVID-19 bo mester mantene bo salud 
y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! 


Ami 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 


© 

Felz Fin di Siman! 


PEES 





NoriciA DI GOBIERNO 








